Canalul Panama
Guvernul britanic nu avea nicio obiecție față de traversarea apelor teritoriale de către vase care transportau prizonieri. De fapt, în documentele oficiale cu privire la incident, este notat faptul că Royal Navy a transportat prizonieri de război prin ape teritoriale neutre. De exemplu, în decembrie 1939, crucișătorul HMS Despatch a traversat Canalul Panama, care avea statutul de ape neutre, având la bord prizonieri germani de la bordul cargobotului "Düsseldorf". Britanicii au considerat că ruta lui "Altmark", care a făcut un ocol de sute de kilometri ca să treacă prin apele teritoriale norvegiene spre Germania,  constituie un abuz clar al neutralității Norvegiene și o încălcare a legilor internaționale. În afară de aceasta, guvernul norvegian nu permitea germanilor să transporte prizonieri prin apele teritoriale norvegiene, iar echipajul lui "Altmark" a mințit atunci când a fost întrebat natura încărcăturii și a misiunii.